open-index/open-wikipedia-markdown huggingface dataset:
২০১৬-এ আন্তর্জাতিক ক্রিকেট

**২০১৬ আন্তর্জাতিক ক্রিকেট** () খেলা ও প্রতিযোগিতাসমূহ মে ২০১৬ থেকে সেপ্টেম্বর ২০১৬ তারিখ পর্যন্ত চলবে।

## মৌসুমের সার-সংক্ষেপ

## মে
### পাপুয়া নিউগিনিতে কেনিয়া

## জুন

## জুলাই

## আগস্ট
### আয়ারল্যান্ডে পাকিস্তান

### আয়ারল্যান্ডে হংকং

## সেপ্টেম্বর
### আয়ারল্যান্ডে বাংলাদেশ মহিলা ক্রিকেট দল

### স্কটল্যান্ডে হংকং

## তথ্যসূত্র

## বহিঃসংযোগ

বিষয়শ্রেণী:২০১৬-এ ক্রিকেট
বিষয়শ্রেণী:২০১৬-এ আন্তর্জাতিক ক্রিকেট প্রতিযোগিতা
আসাম চা

**আসাম চা** ভারতের আসামে উৎপাদিত এক প্ৰকারের লাল চা। আসামের চা বিশেষকে *Camellia sinensis* var. *assamica* (Masters) নামের এক প্রকার চা গাছ থেকে তৈরী করা হয়। এই চা, সমুদ্ৰ পৃষ্ঠের অধিক উচ্চতায় বৃদ্ধি হয়, এর গঠন, স্ফূর্তিদায়ক, সুগন্ধ, এবং অতি উজ্জ্বল রঙ্গের জন্য পরিচিত । আসাম চা, বা অসম নাম সংযোজিত চা, সাধারণত "গরম পানীয়" হিসেবে বিক্ৰী করা হয়। উদাহরণ স্বরুপ, আইরিশ ব্রেকফাস্ট টি, নামের মনোমুগ্ধকর এবং শক্তিশালী পানীয় চা’তে, ক্ষুদ্ৰ-আকৃতির অসম চায়ের পাতা থাকে।
বাংলাদেশ এবং মায়ানমার সীমান্তে, ব্ৰহ্মপুত্ৰের দুধারে অবস্থিত, অসম হচ্ছে পৃথিবীর মধ্যে সৰ্বাধিক চা-উৎপাদনকারী অঞ্চল। ভারতের এই অঞ্চলে বৃষ্টিপাতের হার অনেক বেশি, মৌসুমী জলবায়ুতে দৈনিক সৰ্বাধিক বৃষ্টিপাত ১০ থেকে ১২ ইঞ্চি (২৫০-৩০০ মিমি) পৰ্যন্ত হতে দেখা যায়। দিনের বেলায় প্ৰায় ১০৩ ফারেনহাইট (৪০°সে) পর্যন্ত উষ্ণতা থাকে, বিরল জলীয় বাষ্প এবং উত্তাপ উপযুক্ত পরিবেশের সৃষ্টি করে। এই বিশেষ জলবায়ুই **আসাম চা** কে প্ৰসিদ্ধ মনোমুগ্ধকর স্বাদ এবং বৈশিষ্ট প্ৰদান করে।

যদিও আসামে সাধারণত "রং চা" উৎপাদন করা হয়,তবে কিছু পরিমাণ "সবুজ চা", এবং নিজস্ব বৈশিষ্ট্যের "সাদা চা" ও উৎপাদন করা হয়।

ঐতিহাসিকভাবে, অসম দক্ষিণ চীনের পড়েই দ্বিতীয় সৰ্বাধিক ব্যবসায়িক চা উৎপাদনকারী অঞ্চল ছিল। সমগ্ৰ বিশ্বের মধ্যেই কেবল অসম এবং দক্ষিণ চীনে নিজস্ব প্ৰজাতির চা গাছ পাওয়া যায়।

## আবিষ্কার

থাম্ব|220px|১৮৫০ সালের চিত্রটিতে আসাম চা উৎপাদনের বিভিন্ন স্তর দেখানো হয়েছে।

আসাম চা রবাৰ্ট ব্ৰুচ, নামের একজন স্কটিশ ভ্রমণকারী ১৮২৩ সালে আকস্মিকভাবে "আবিষ্কার" করেছিলেন বলে মনে করা হয়। আসামের হাবি-বাগানে ঘুরা ফেরার সময় তিনি এই গাছ "বন্য"অবস্থায় বেড়ে উঠতে দেখতে পান।

মণিরাম দেওয়ান তাকে একজন স্থানীয় চিংফৌ প্রধান বিছা গামের ঘরে নিয়ে যান। সেখানে তিনি স্থানীয় চিংফৌ লোকদেরকে এই গাছের পাতা থেকে প্ৰস্তুত করা পানীয় গ্ৰহণ করে দেখান এবং তিনি বিছা গামের থেকে সেই গাছের পাতা এবং বীজ বৈজ্ঞানিকভাবে পরীক্ষণের জন্যে সংগ্ৰহ করে আনেন। এর কিছু দিন পরেই তার মৃত্যু হয়, তিনি এই গাছের প্ৰকৃত শ্ৰেণীবিভাজন জানতে সক্ষম হননি। ১৮৩০ সালে তার ভাই চাৰ্লস আসাম চায়ের পাতা কলকাতা বোটানিক্যাল গার্ডেনে সঠিক পরীক্ষণের জন্যে প্ৰেরণ করেন। অবশেষে সেখানে এই উদ্ভিদকে চা গাছ, বা *Camellia sinensis* এর একটা প্ৰজাতি বলে সনাক্তকরণ করা হয়, যেটা চীনা প্ৰজাতি *Camellia sinensis* var. sinensis এর সাথে এক নয়।

## ভিন্ন মান সময়
আসামের চা বাগানে ভারতএবং শ্রীলঙ্কাতে ব্যবহার করা ভারতীয় মান সময় (IST) অনুসরণ করা হয় না। আসামের চা বাগানের স্থানীয় সময়, যাকে "চা বাগান সময়" বা "বাগানটাইম" বলা হয়, ভারতীয় মান সময় থেকে একঘণ্টা এগিয়ে। দেশের এই অঞ্চলে আগে সূৰ্যোদয় হওয়াকে গুরুত্ব দিয়ে, ব্রিটিশ শাসনামলে এই পদ্ধতিটির প্ৰচলন করা হয়েছিল।

এই পদ্ধতিটিকে একটি সফল পদ্ধতি বলা যায়, কারণ এর জন্যেই চা বাগানের সকল কৰ্মীর দিনের মধ্যে অন্ধকার হওয়ার আগেই নিজের কাজ-কর্ম সেরে ফেলতে পারে এবং যেটা বাগানের উৎপাদন বৃদ্ধি করে। চা বাগানের কৰ্মীদের কাজ করার সময় পৌনে ৯ টা (ভা. মা. স. পৌনে ৮ টা) থেকে সন্ধ্যা ৫ টা (ভা. মা. স. সন্ধ্যা ৪ টা) পর্যন্ত, কিন্তু বাগান ভেদে এই সময়ের কিছু তারতম্য দেখা যায়।

উল্লেখ্য যে, চলচ্চিত্ৰ নিৰ্মাতা জাহ্নু বরুয়া উত্তর-পূর্বের জন্যে একটা স্বকীয় মান সময় প্ৰচলন করার জন্যে প্ৰচার চালিয়েছিলেন।

## তথ্যসূত্র




বিষয়শ্রেণী:কালো চা
বিষয়শ্রেণী:ঐতিহ্য
বিষয়শ্রেণী:ভারতের ভৌগোলিক নির্দেশক
বিষয়শ্রেণী:ভারতীয় চা
বিষয়শ্রেণী:আসামের ভৌগোলিক নির্দেশক
বিষয়শ্রেণী:আসামের চা শিল্প
২০১৫–১৬ আন্তর্জাতিক ক্রিকেট

**২০১৫-২০১৬ আন্তর্জাতিক ক্রিকেট** মৌসুম অক্টোবর, ২০১৫ থেকে মার্চ, ২০১৬ পর্যন্ত চলে।

## মৌসুম সার-সংক্ষেপ

## র‌্যাঙ্কিং
মৌসুম শুরুর পূর্বে দলগুলোর র‌্যাঙ্কিং নিম্নরূপ ছিল:-

## অক্টোবর
### ভারতে দক্ষিণ আফ্রিকা

### বাংলাদেশে অস্ট্রেলিয়া

সূচী অনুযায়ী এই সফরে বাংলাদেশের বিপক্ষে অস্ট্রেলিয়ার দুইটি টেস্ট খেলার কথা থাকলেও অস্ট্রেলিয়া ক্রিকেট নিরাপত্তাজনিত কারণ দেখিয়ে তাদের সফর বাতিল করে।

### জিম্বাবুয়েতে আয়ারল্যান্ড

### সংযুক্ত আরব আমিরাতে ইংল্যান্ড ব পাকিস্তান

### ২০১৫ আইসিসি অনূর্ধ্ব-১৯ ক্রিকেট বিশ্বকাপ বাছাইপর্ব

### শ্রীলঙ্কায় ওয়েস্ট ইন্ডিজ

### জিম্বাবুয়েতে আফগানিস্তান

### ওয়েস্ট ইন্ডিজে পাকিস্তান মহিলা দল

### নামিবিয়ায় আয়ারল্যান্ড

### নামিবিয়ায় কেনিয়া

## নভেম্বর
### নিউজিল্যান্ডে শ্রীলঙ্কা মহিলা দল

### অস্ট্রেলিয়ায় নিউজিল্যান্ড

### বাংলাদেশে জিম্বাবুয়ে

### সংযুক্ত আরব আমিরাতে হংকং

### সংযুক্ত আরব আমিরাতে পাপুয়া নিউগিনি ব নেপাল

### বাংলাদেশে জিম্বাবুয়ে মহিলা দল

### সংযুক্ত আরব আমিরাতে হংকং ব ওমান

### সংযুক্ত আরব আমিরাতে পাপুয়া নিউ গিনি ব আফগানিস্তান

### সংযুক্ত আরব আমিরাতে ওমান

### সংযুক্ত আরব আমিরাতে আফগানিস্তান ব হংকং

### সংযুক্ত আরব আমিরাতে আফগানিস্তান ব ওমান

### ২০১৫ আইসিসি মহিলা বিশ্ব টুয়েন্টি২০ বাছাইপর্ব

### চূড়ান্ত অবস্থান

 ২০১৬ বিশ্ব টুয়েন্টি২০ প্রতিযোগিতায় খেলবে।

## ডিসেম্বর
### ইংল্যান্ড লায়ন্স ব পাকিস্তান এ

### নিউজিল্যান্ডে শ্রীলঙ্কা

### অস্ট্রেলিয়ায় ওয়েস্ট ইন্ডিজ

### সংযুক্ত আরব আমিরাতে জিম্বাবুয়ে বনাম আফাগানিস্তান

### দক্ষিণ আফ্রিকায় ইংল্যান্ড

### শ্রীলঙ্কায় ভারত ব পাকিস্তান

ডিসেম্বরে ভারত ও পাকিস্তান দল সীমিত ওভারের সিরিজে অংশ নেয়ার পরিকল্পনা করে। কিন্তু সরকারের কাছ থেকে নিরাপত্তার বিষয়ে অনুমোদন না পাওয়ায় তা বাতিল হয়ে যায়।

## জানুয়ারি

### অস্ট্রেলিয়ায় ভারত

### নিউজিল্যান্ডে পাকিস্তান

### হংকংয়ে স্কটল্যান্ড

### সংযুক্ত আরব আমিরাতে নেদারল্যান্ডস

### অস্ট্রেলিয়ায় আয়ারল্যান্ড ব পাপুয়া নিউগিনি

### ২০১৬ আইসিসি অনূর্ধ্ব-১৯ ক্রিকেট বিশ্বকাপ

### অস্ট্রেলিয়ায় ভারত মহিলা দল

## ফেব্রুয়ারি

### নিউজিল্যান্ডে অস্ট্রেলিয়া

### সংযুক্ত আরব আমিরাতে স্কটল্যান্ড

### সংযুক্ত আরব আমিরাতে স্কটল্যান্ড ব নেদারল্যান্ডস

### দক্ষিণ আফ্রিকায় ইংল্যান্ড মহিলা দল

### ভারতে শ্রীলঙ্কা

### সংযুক্ত আরব আমিরাতে আয়ারল্যান্ড

### ভারতে শ্রীলঙ্কা মহিলা ক্রিকেট দল

### নিউজিল্যান্ডে অস্ট্রেলিয়া মহিলা ক্রিকেট দল

### দক্ষিণ আফ্রিকায় ওয়েস্ট ইন্ডিজ মহিলা ক্রিকেট দল

### ২০১৬ এশিয়া কাপ বাছাইপর্ব

### ২০১৬ এশিয়া কাপ

## মার্চ
### দক্ষিণ আফ্রিকায় অস্ট্রেলিয়া

### ২০১৬ আইসিসি বিশ্ব টুয়েন্টি২০

#### প্রথম রাউন্ড

#### সুপার টেন

#### নক-আউট পর্ব

### ২০১৬ আইসিসি মহিলা বিশ্ব টুয়েন্টি২০

#### নক-আউট পর্ব

## এপ্রিল
### ভারতে নামিবিয়া বনাম আফগানিস্তান

### নেপালে নামিবিয়া

### ২০১৬ আইসিসি আফ্রিকা টুয়েন্টি২০ দ্বিতীয় বিভাগ

#### পয়েন্ট তালিকা

### চূড়ান্ত অবস্থান

## তথ্যসূত্র

## বহিঃসংযোগ
* 2015-16 season on ESPN Cricinfo

বিষয়শ্রেণী:২০১৫-১৬ আন্তর্জাতিক ক্রিকেট প্রতিযোগিতা
বিষয়শ্রেণী:২০১৫-এ ক্রিকেট
বিষয়শ্রেণী:২০১৬-এ ক্রিকেট
তেজপুর লিচু

**তেজপুর লিচু**  হচ্ছে আসামএর তেজপুরের বিভিন্ন অঞ্চলে উৎপাদিত হওয়া এক প্ৰকারের লিচু। এর বৈজ্ঞানিক নাম হচ্ছে *[[:en:Litchi chinensis Litchi chinensis ]]*। এটি Sapindaceae পরিবারের অন্তৰ্গত Litchi গণ এর  একটা প্ৰজাতি। তেজপুর লিচুর কিছু বিশেষ বৈশিষ্ট আছে, বিশেষ করে এর আকার এবং এতে থাকা  কাৰ্বহাইড্ৰেট এর মাত্ৰার জন্য একে অন্য লিচু থেকে পৃথক করে তুলেছে। ইলাছি, বিলাতি, বম্বাই, পিয়াজী, হালধীয়া ইত্যাদি হচ্ছে স্থানীয়ভাবে উৎপাদন করা তেজপুর লিচুর কিছু প্ৰকারভেদ।

আসামের প্ৰায় প্ৰতিটি জেলাতেই লিচু হয়, যদিও শোণিতপুর জেলাতেই সৰ্বাধিক লিচু উৎপাদন করা হয়। তেজপুর লিচুর বিভিন্ন প্ৰকারের মধ্যে বম্বাই এবং ইলাছিই সৰ্বোৎকৃষ্ট প্ৰকার। কোনোধরনের কৃত্ৰিম রসায়ন প্ৰয়োগ না করেই সম্পূৰ্ণ জৈবিক প্ৰক্ৰিয়াতে উৎপাদিত এই লিচু বিদেশেও রপ্তানি করা হয়। মধ্য প্রদেশ, রাজস্থান, উত্তর প্রদেশ ইত্যাদি রাজ্যের ফলের বাজারে তেজপুর লিচুর সমাদর থাকার সাথে আমেরিকা, সুইজারল্যান্ড ইত্যাদি দেশে ও অতি জনপ্ৰিয়।

তেজপুর লিচু শোণিতপুর জেলার পরয়া, ডারিকাটি, ভালুকপুং, ওপর কছারি গাঁও, বান্দরমারী, তামুলবাড়ী, খনামুখ, মইলাগাঁও অঞ্চলে উৎপাদন করা হয়। ভৌগলিকভাবে তেজপুর লিচু  এবং   এর মধ্যে উৎপাদিত হয়।
## ভৌগোলিক স্বীকৃতি
২০১৫ সালের ৩১ মাৰ্চ চেন্নাইএ অবস্থিত ভৌগোলিক স্বীকৃতি প্ৰদানকারী প্রধান কাৰ্যালয় থেকে উত্তর-পূর্বের অন্য আঠ টি উৎপাদিত পণ্যের সাথে *তেজপুর লিচু*ও ভৌগোলিক স্বীকৃতি লাভ করে।
ভৌগোলিক স্বীকৃতি লাভ করা উত্তর-পূর্বের অন্য আঠ টি উৎপাদিত পণ্য হচ্ছে *কাৰ্বি আংলং আদা* (অসম), *খাছী মেণ্ডারিণ* (মেঘালয়), *লাৰ্জ কাৰ্ডামম* (সিকিম), *চরাই চকুয়া জলকীয়া* (মিজোরাম), *কচাই নেমু* (মণিপুর), *কুইন মাটিকঠাল* (ত্রিপুরা), *অরুণাচল কমলা* (অরুণাচল প্রদেশ) এবং *নাগাল্যান্ড গাছ আলু* (নাগাল্যান্ড)।

## তথ্যসূত্র

বিষয়শ্রেণী:লিচু
বিষয়শ্রেণী:ফল
লুই ব্লঁ

**লুই ব্লঁ** () (; ২৯ অক্টোবর, ১৮১১ – ৬ ডিসেম্বর ১৮৮২) সাহিত্যিক, সাংবাদিক ও লেখক। ১৮৪০ সালে তার বিখ্যাত বই *The Organization of Labour* ("শ্রমের সংগঠন") প্রকাশ হয়। তিনি রাষ্ট্র গণতন্ত্রের পক্ষে কাজ করেন। তার মতে রাষ্ট্র কর্মশালা খামার কারখানা দোকান প্রভৃতির ব্যবস্থা করবে এবং এর জন্য অর্থ খরচ করবে। যাদের চিন্তার ভিত্তিতে ১৮৪৮ সালে ফ্রান্সে বিপ্লবের সময় এই ধরনের ব্যবস্থা গৃহীত হয় লুই তাদের অন্যতম। তার মৃত্যু ১৮৮২ সালে।

## তথ্যসূত্র

বিষয়শ্রেণী:১৮১১-এ জন্ম
বিষয়শ্রেণী:১৮৮২-এ মৃত্যু
বিষয়শ্রেণী:ফরাসি দার্শনিক
বিষয়শ্রেণী:ক্যাথলিক সমাজতন্ত্রী
বিষয়শ্রেণী:ফরাসি রোমান ক্যাথলিক
বিষয়শ্রেণী:ফরাসি সমাজতন্ত্রী
বিষয়শ্রেণী:১৯শ শতাব্দীর রোমান ক্যাথলিক
উজ্জ্বল (অভিনেতা)

**আশরাফ উদ্দিন আহমেদ**, (**উজ্জ্বল** নামে পরিচিত; জন্ম ২৮ এপ্রিল ১৯৪৬) একজন বাংলাদেশি চলচ্চিত্র অভিনেতা, প্রযোজক ও পরিচালক। সুভাষ দত্ত পরিচালিত বিনিময় চলচ্চিত্রের মাধ্যমে তিনি চলচ্চিত্রাঙ্গণে প্রবেশ করেন। তিনি প্রায় শতাধিক ছবিতে অভিনয় করেছেন। তার অভিনীত উল্লেখযোগ্য চলচ্চিত্রসমূহ হল *[[অরুণোদয়ের অগ্নিসাক্ষী]]*, *[[ইয়ে করে বিয়ে]]*, *নালিশ*, *নসিব*, *উসিলা*, *নিজেকে হারিয়ে খুঁজি*। তার পরিচালিত চলচ্চিত্রসমূহ হল *শক্তি পরীক্ষা*, *তীব্র প্রতিবাদ*, ও *পাপের শাস্তি*।

## প্রাথমিক জীবন
উজ্জ্বলের আসল নাম আশরাফ উদ্দিন আহমেদ। তিনি ১৯৪৬ সালের ২৮ এপ্রিল তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) পাবনা জেলার ফরিদপুর উপজেলার জন্তিহার গ্রামে জন্মগ্রহণ করেন। তিনি ১৯৭০ সালে আন্তর্জাতিক সম্পর্ক বিভাগে এমএ পাস করেন ঢাকা বিশ্ববিদ্যালয় থেকে। ১৯৬৭-৬৯ সালের দিকে ঢাকা বিশ্ববিদ্যালয়ের এসএম হলে থাকাকালীন বিশ্ববিদ্যালয়ের নাটকে বা টিএসসিতে অনুষ্ঠিত নাটকে নায়কের ভূমিকায় অভিনয় করতেন আর সুজাতা বা রুবিনা ছিল তার সহ-শিল্পী।

## কর্মজীবন
উজ্জ্বল ১৯৬৭ থেকে ১৯৬৯ সাল পর্যন্ত নিয়মিত নাটক করতেন ঢাকা টেলিভিশনে। নাটকের অভিনয় দেখে প্রযোজকেরা তাকে চলচ্চিত্রে নেওয়ার আগ্রহ দেখায়। এরপর ১৯৭০ সালে সুভাষ দত্ত পরিচালিত *[[বিনিময়]]* চলচ্চিত্রের মাধ্যমে চলচ্চিত্রাঙ্গণে প্রবেশ করেন। প্রথম চলচ্চিত্রে তার বিপরীতে অভিনয় করেন কবরী। এরপর ১৯৭২ সালে তিনি ইউসুফ জহির পরিচালিত হাস্যরসাত্মক-নাট্যধর্মী *[[ইয়ে করে বিয়ে]]* ছবিতে বুলবুল আহমেদ ও ববিতার সাথে অভিনয় করেন। একই বছর সুভাষ দত্ত পরিচালিত বাংলাদেশের স্বাধীনতা যুদ্ধভিত্তিক *[[অরুণোদয়ের অগ্নিসাক্ষী]]* চলচ্চিত্রে অভিনয় করেন।

আশির দশকের শেষের দিকে মমতাজ আলী পরিচালিত *নসিব* চলচ্চিত্রে তিনি খলচরিত্রে অভিনয় করেন। ছবিটিতে তার অভিনয় সমাদৃত হয়।

উজ্জ্বল এক সময় চলচ্চিত্র প্রযোজক পরিবেশক সমিতির সাধারণ সম্পাদকও ছিলেন। উজ্জ্বল ফিল্মস লিমিটেড নামে তার একটি প্রযোজনা সংস্থা রয়েছে।

## রাজনৈতিক জীবন
বিএনপির প্রতিষ্ঠালগ্ন থেকেই উজ্জ্বল দলটিকে সমর্থন দিয়ে আসছেন এবং দলের কর্মকাণ্ডে সক্রিয় অংশগ্রহণও করেছেন। তিনি জাসাসের কেন্দ্রীয় কমিটির সিনিয়র সহসভাপতি হিসেবেও দায়িত্ব পালন করেন। 

## চলচ্চিত্রের তালিকা

## তথ্যসূত্র

## বহিঃসংযোগ
* 
* 

বিষয়শ্রেণী:১৯৪৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর বাংলাদেশী অভিনেতা
বিষয়শ্রেণী:২১শ শতাব্দীর বাংলাদেশী অভিনেতা
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পাবনা জেলার অভিনয়শিল্পী
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:বাংলাদেশী চলচ্চিত্র পরিচালক
বিষয়শ্রেণী:বাংলাদেশী টেলিভিশন অভিনেতা
নন্দ সাম্রাজ্য

[thumb|৩২৩ খ্রিস্টপূর্বের এশিয়া, [মেসিডোনীয় সাম্রাজ্য|আলেকজান্ডারের সাম্রাজ্য ও প্রতিবেশী সম্রাজ্যের সাথে সম্পর্ক রেখে সীমানা এঁকে নন্দ সাম্রাজ্য দেখানো হচ্ছে&nbsp;]]

**নন্দ সাম্রাজ্য **চারশত খ্রিস্টপূর্বে প্রাচীন ভারতের মগধ রাষ্ট্র থেকে প্রতিষ্ঠিত হয়েছে। এটি ৩৪৫ খ্রিস্টপূর্ব থেকে ৩২১ খ্রিস্টপূর্ব পর্যন্ত টিকে ছিল। &nbsp;বড় ব্যাপার হল, এই সাম্রাজ্য পূর্বে বাংলা, পশ্চিমে পাঞ্জাব এবং দক্ষিণে বিন্ধ্যা পর্বতমালা পর্যন্ত বিস্তৃত ছিল।&nbsp;এই সাম্রাজ্যের শাসকরা তাদের ধনসম্পদ অর্জনের জন্য বিখ্যাত। পরবর্তীতে চন্দ্রগুপ্ত মৌর্য্য এই সাম্রাজ্যকে পরাজিত করে মৌর্য্য সাম্রাজ্য স্থাপন করে।&nbsp;

## প্রতিষ্ঠা&nbsp;
পুরাণে মহাপদ্ম নন্দকে ক্ষত্রিয়দের মধ্যে সবচেয়ে বেশি বিনাশকারী বা দ্বিতীয় পরশুরাম  হিসেবে বর্ণনা করা আছে। তিনি পাঞ্চাল, বারাণসী, হাইহায়াস, কলিঙ্গ <span class="mw-reflink-text"> সহ অনেক রাজ্য দখল করেছিলেন। তিনি তার সাম্রাজ্যকে বিন্ধ্য&nbsp;পর্বতমালার দক্ষিণে&nbsp;দাক্ষিণাত্য মালভূমি পর্যন্ত বিস্তৃত করেছিলেন।  তিনি শিশুনাগ রাজবংশের ক্ষত্রিয় রাজা মহানন্দিন ও তার শূদ্র রাণীর সন্তান ছিলেন।
&nbsp;

## [[ধনসম্পদ]]
নন্দরা তাদের বিপুল ধনসম্পদের জন্য বিখ্যাত ছিল। তারা সেচ প্রকল্পের ব্যবস্থা নেয় এবং সাম্রাজ্য জুড়ে ব্যবসার আদর্শ পরিমাপ তৈরি করে। তারা অনেকগুলো মন্ত্রীর সাহায্য নিয়ে সাম্রাজ্য শাসন করতেন। &nbsp;তামিল জনগোষ্ঠীর প্রাচীন সঙ্গম সাহিত্যে নন্দ সাম্রাজ্যের কথা উল্লেখ আছে। সঙ্গম সাহিত্যের বিখ্যাত তামিল কবি মামুলানার রাজধানী পাটালিপুত্রের বর্ণনা দেন। তিনি নন্দ শাসকদের অর্জিত ধনসম্পদের বর্ণনা দেন। &nbsp;অর্থনৈতিক জোর জুলুমের কারণে নন্দরা জনপ্রিয়তা হারায় এবং যে কারণে বিদ্রোহ হয়। এই বিদ্রোহে চন্দ্রগুপ্ত মৌর্য্য ও চাণক্য -এর মাধ্যমে শেষ নন্দ শাসক ক্ষমতাচ্যুত হন।&nbsp;

## নন্দ শাসকদের তালিকা&nbsp;
মহাবোধিভামস নয় জন নন্দ রাজার তালিকা করেছে:
* মহাপদ্ম নন্দ&nbsp;
* পান্ডুক&nbsp;
* পান্ডুগতী
* ভুতপাল&nbsp;
* রাষ্ট্রপাল&nbsp;
* গোবিশঙ্ক &nbsp;
* দশসিদ্ধক &nbsp;
* কৈবর্ত&nbsp;
* ধন নন্দ (আগ্রামিস)

## টীকা

## তথ্যসূত্র
* 

বিষয়শ্রেণী:বাংলার রাজবংশ
বিষয়শ্রেণী:ভারতের রাজবংশ
বিষয়শ্রেণী:এশিয়ার প্রাক্তন রাজতন্ত্র
বিষয়শ্রেণী:বাংলার ইতিহাস
বিষয়শ্রেণী:বিহারের রাজ্য
বিষয়শ্রেণী:মগধ
বিষয়শ্রেণী:উত্তরপ্রদেশের ইতিহাস
বিষয়শ্রেণী:প্রাক্তন সাম্রাজ্য
বিষয়শ্রেণী:খ্রিস্টপূর্ব ৪র্থ শতাব্দীতে ভারতে প্রতিষ্ঠিত
বিষয়শ্রেণী:খ্রিস্টপূর্ব ৪র্থ শতাব্দীতে ভারতে বিলুপ্ত
আন্ডার কনস্ট্রাকশন

***আন্ডার কনস্ট্রাকশন*** আন্তর্জাতিক খ্যাতিসম্পন্ন চলচ্চিত্র নির্মাতা রুবাইয়াত হোসেন পরিচালিত দ্বিতীয় বাংলাদেশি বাংলা চলচ্চিত্র। ২০১৫ সালে সিয়াটল চলচ্চিত্র উৎসবে প্রিমিয়ারের পর জানুয়ারি ২১, ২০১৬ বাংলাদেশে ছবিটি মুক্তি পায়। এছাড়াও ফ্রান্সে মুক্তি পাওয়ার পর ছবিটি ২০ টির অধিক সিনেমা হলে কয়েক সপ্তাহ যাবৎ প্রদর্শিত হয়।

## কাহিনী সংক্ষেপ
এ ছবিতে সমকালীন ঢাকা শহরের প্রেক্ষাপটে রয়া নামের মধ্যবিত্ত এক নারীর আত্ম-অনুসন্ধানের চিত্র তুলে ধরা হয়েছে। থিয়েটারকর্মী রয়া মঞ্চে রবীন্দ্রনাথের ‘রক্তকরবী’ নাটককে বিনির্মাণের মধ্য দিয়ে নির্মাণাধীন ঢাকা শহরকে যক্ষপুরীর সঙ্গে প্রতিতুলনা করেন। অন্যদিকে গার্মেন্টস শ্রমিক ময়নার সঙ্গে রয়ার জীবনের তুলনার মধ্য দিয়ে নগরজীবনে নারীর সংগ্রামের ভিন্ন মাত্রা ফুটিয়ে তোলার প্রয়াস রয়েছে ছবিটিতে।।

## অভিনয়ে
* শাহানা গোস্বামী - রয়া
* রাহুল বোস - ইমতিয়াজ ইলাহি
* মিতা চৌধুরী - রয়ার মা
* রিকিতা নন্দীনি শিমু - ময়না
* নওশাবা আহমেদ

## কুশলী

* *কাহিনী, পরিচালনা* ও প্রযোজনা - রুবাইয়াত হোসেন
* *প্রযোজক* - আশিক মোস্তফা
* *নির্বাহী প্রযোজক ও সহকারী পরিচালক* - ইশতিয়াক জিকো
* *চিত্রনাট্য* - রুবাইয়াত হোসেন
* *চিত্রগ্রাহক* - মার্টিনা রডওয়ান
* *শিল্প পরিকল্পনা* - রুবাইয়াত হোসেন
* *সঙ্গীত* - শায়ান চৌধুরী অর্ণব
* নেপথ্য কণ্ঠ - সাহানা বাজপেয়ি
* *সম্পাদনা* - সুজন মাহমুদ
* *শব্দ পরিকল্পনা* - সুজন মাহমুদ

## চলচ্চিত্র উৎসব ও পুরস্কার
আন্ডার কন্সট্রাকশন বিভিন্ন আন্তর্জাতিক চলচ্চিত্র উৎসবে প্রদর্শিত ও পুরস্কৃত হয়েছে যার মধ্যে উল্লেখযোগ্যঃ

* সিয়াটল আন্তর্জাতিক চলচ্চিত্র উৎসব
* লোকার্নো চলচ্চিত্র উৎসব
* মন্ট্রিয়েল বিশ্ব চলচ্চিত্র উৎসব
* সাও পাওলো আন্তর্জাতিক চলচ্চিত্র উৎসব
* স্টকহোম চলচ্চিত্র উৎসব
** এমিলি গিমে পুরস্কার - প্যারিসের গিমে মিউজিয়াম কর্তৃক প্রদত্ত, ফ্রান্স
** আন্তর্জাতিক এশিয়ান চলচ্চিত্র উৎসবে সমালোচকদের বিশেষ পুরস্কার এবং আন্তর্জাতিক জুরি পুরস্কার, ফ্রান্স
** শ্রেষ্ঠ উদীয়মান পরিচালক পদক, এশিয়ান আমেরিকান আন্তর্জাতিক চলচ্চিত্র উৎসব ২০১৬, নিউইয়র্ক, মার্কিন যুক্তরাষ্ট্র
** শ্রেষ্ঠ দর্শক পুরস্কার, ঢাকা আন্তর্জাতিক চলচ্চিত্র উৎসব, বাংলাদেশ

এছাড়াও এই চলচ্চিত্রের জন্য শ্রেষ্ঠ সংলাপ রচয়িতা ও শ্রেষ্ঠ রূপসজ্জা বিভাগে যথাক্রমে রুবাইয়াত হোসেন ও মানিক ৪১তম জাতীয় চলচ্চিত্র পুরস্কার ২০১৬ লাভ করেন।

## তথ্যসূত্র

বিষয়শ্রেণী:বাংলা ভাষার চলচ্চিত্র
বিষয়শ্রেণী:২০১৬-এর চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:২০১৫-এর চলচ্চিত্র
বিষয়শ্রেণী:বাংলাদেশী নাট্য চলচ্চিত্র
চৈতা নদী

**চৈতা নদী** ইছামতি নদী থেকে উৎপন্ন হয়ে গাইঘাটায় যমুনা নদীতে মিলিত হয়ছে। নদীর দৈর্ঘ্য ৪০ কিমি। নদীটি বর্তমানে উৎস মুখে ইছামতি নদী থেকে বিছিন্ন হয়ে পড়েছে এছাড়া নদীটিতে পলি জমে নদীর স্বাভাবিক গতি হারিয়েছে। চৈতা নদীর কিছু স্থানে নদী গর্ভে চাষাবাদ চলছে এবং নদীর পাড় ভেঙ্গে, গতিপথ রুদ্ধ করে মাছের ভেড়ি নির্মাণ ও মাছ চাষ হচ্ছে। গ্রীষ্মকালে নদী গর্ভে গবাদিপশুর খাবার প্রচুর পাওয়া যায়। এই নদীটির সঙ্গে গাইঘাটা এলাকার আর একটি গুরুত্বপূর্ণ চালুন্দিয়া নদী যুক্ত রয়েছে।

## নদীর প্রবাহ
চৈতা নদীটি গঙ্গা নদী ব্যবস্থার অন্তর্গত। নদীটি মোট ৪০ কিলোমিটার অতিক্রম করে গাইঘাটায় যমুনা নদীর সঙ্গে মিলিত হয়েছে। নদীটি প্রবাহ পথে গোপালনগর, টালিখোলা, ক্ষেদাইতলা, চৈতাপাড়া,খড়ুয়া রাজাপুর, কিনারমাঠ, রাজাপুর,খড়েরমাঠ,চৌগাছা,রামপুর প্রভৃতি গ্রাম অতিক্রম করেছে। এই সমস্ত গ্রামের নদীর তীরবর্তী জমির কৃষি কাজ নদীর সঙ্গে যুক্ত। নদীটির প্রবাহে গাইঘাটা থেকে খড়ুয়া রাজাপুর গ্রামের উত্তর অংশ পর্যন্ত জোয়ার ভাটার প্রভাব দেখা যায়।

## বন্যা
নদীটি প্রতি বছর অববাহিকা এলাকায় বর্ষার সময় বন্যার সৃষ্টি করে। নদীটিতে প্রচুর পলি জমার কারণে বন্যার সৃষ্টি হয়। ২০০০ সালের আগস্ট-সেপ্টেম্বর মাসে এই নদীর তীরবর্তী অঞ্চলে এক ভয়ঙ্কর বন্যা হয়। এই বন্যা এই এতদাঞ্চলের মানুষের কাছে ২০০০ সালের বন্যা নামে পরিচিত। ২০১০ ও ২০১৫ সালেও নদীটির দুই কূল প্লাবিত হয়েছিল। প্রতি বছর নদীর জলের প্লাবনে জমির ফসল নষ্ট হয়। বর্তমানে নদীটি সংস্কারের দাবি উঠেছে।

## জীববৈচিত্র্য
মিষ্টি জলের মাছ যথেষ্ট পরিমাণে রয়েছে, যেমন- শোল, ল্যাটা, মাগুর, শিঙি, কই, নয়না, পাকাল, গ্রাস কার্প, রুই, মৃগেল, কুচে, পুটি, খলসে, ইত্যাদি। এছাড়া জলচর পাখি যেমন- বক, পানকৌরি, শামুকখোল, বুনোহাস পাওয়া যায়। এই নদী সংলগ্ন বিলে শীতকালে  পরিযাই পাখি আসে।

## তথ্যসূত্র

## বহিঃসংযোগ

বিষয়শ্রেণী:উত্তর চব্বিশ পরগনা জেলার নদী
বিষয়শ্রেণী:ভারতের নদী
চূর্ণী নদী

**চূর্ণী নদী** ভারতের নদীয়া জেলার মাজদিয়াতে মাথাভাঙ্গা নদী থেকে উৎপন্ন হয়েছে। এর পর নদীটি ৫৬ কিমি প্রবাহিত হয়ে পায়রাডাঙ্গার কাছে  শিবপুরে হুগলী নদীতে মিশেছে।

## প্রবাহ

কুষ্টিয়া জেলায় পদ্মা নদী থেকে মাথাভাঙ্গা নদী উৎপন্ন হয়ে পশ্চিমবঙ্গের নদিয়া জেলার মাজদিয়াতে (পাবাখালি) দুটি প্রবাহে ভাগ হয় — ইছামতি ও চূর্ণী নদী। উৎস থেকে পাবাখালি পর্যন্ত পর্যন্ত মাথাভাঙ্গার দৈর্ঘ্য ১৯৬.৪০ কিলোমিটার। মাজদিয়া থেকে ইছামতি দক্ষিণে প্রবাহিত হয়েছে, এবং চূর্নী দক্ষিণ-পশ্চিমে বাহিত হয়েছে। চূর্নী নদীটি মাজদিয়া, শিবনিবাস, হাঁসখালি, বীরনগর, আরংঘাটা ও রানাঘাটের মধ্য দিয়ে প্রবাহিত হয়ে হুগলি নদীতে পতিত হয়েছে। মাজদিয়ায় (পাবাখালিতে) উৎসস্থল থেকে শিবপুরে হুগলী নদীতে সঙ্গমস্থল পর্যন্ত চূর্ণী নদীর দৈর্ঘ্য ~, যদিও মতান্তরে ~। নদীটির প্রবাহ পথে কিছু নদী চর বা দ্বীপ দেখা যায়, এবং বর্তমানে নাব্যতা হ্রাস পেয়েছে অতীতের তুলনায়।

## ইতিহাস
জনশ্রুতি অনুযায়ী, **চূর্ণী নদী** হল একটি কৃত্রিম খাল। মহারাজা কৃষ্ণচন্দ্র শিবনিবাসে রাজধানী স্থানান্তর করার পর **চূর্ণী নদী** খনন করান। এই জনশ্রুতি নির্ভরযোগ্য তথ্যের উপর প্রতিষ্ঠিত নয়।। 'নদীয়াকাহিনী', 'ক্ষিতীশবংশাবলীচরিত' ও *শ্রীমহারাজ কৃষ্ণচন্দ্র রায়স্য চরিতং* মত প্রাচীন রচনাগুলিতে কোথাও নিশ্চিত করে বলা হয় নি যে, *চূর্ণী নদী হল কৃত্রিম খাল*; বরং চূর্নী যে বার বার মজে যাওয়া একটি প্রাকৃতিক নদী, সে বিষয়ে তথ্য নির্ভর আলোকপাত রয়েছে সাম্প্রতিক কিছু রচনায়।

১৯৩০ সালে নদীটি এই অঞ্চলের প্রধান বাণিজ্য পথ হিসাবে ব্যবহৃত হত।

## বাংলা সাহিত্যে
রবীন্দ্রনাথের ১৩০৪ বঙ্গাব্দে রচিত, দেবতার গ্রাস, কবিতায় চূর্ণী নদীর কথা আছে। *'হেমন্তের প্রভাতশিশিরে ছলছল করে গ্রাম চূর্ণীনদীতীরে'<nowiki/>*। এছাড়া বাংলা জীবনমুখী গায়ক শিলাজিৎ মজুমদারের গানে চূর্নী নদীর কথা এসেছে।
বিভূতিভূষণ বন্দ্যোপাধ্যায়ের লেখা "আদর্শ হিন্দু হোটেল" বইয়েও চূর্ণী নদীর উল্লেখযোগ্য ভূমিকা রয়েছে।

## পাদটীকা

বিষয়শ্রেণী:নদিয়া জেলার নদী
বিষয়শ্রেণী:পশ্চিমবঙ্গের নদী
ধনাগোদা নদী

**ধনাগোদা নদী** বাংলাদেশের দক্ষিণ-পূর্বাঞ্চলের কুমিল্লা ও চাঁদপুর জেলার একটি নদী। নদীটির দৈর্ঘ্য ৪১ কিলোমিটার, গড় প্রস্থ ২২৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ধনাগোদা নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ১১।

## উৎপত্তি ও প্রবাহ
ধনাগোদা  নদীটি চাঁদপুর জেলার উত্তর মতলব উপজেলার বাগানবাড়ি ইউনিয়নে প্রবহমান মেঘনা আপার নদী থেকে উৎপত্তি লাভ করেছে। অতপর নদীটি একই উপজেলার ফরাজিকান্দি ইউনিয়ন অবধি প্রবাহিত হয়ে পুনরায়  মেঘনা আপার নদীতে পতিত হয়েছে।

বিপুল জলরাশি, মৎস্য ও প্রাণিকূলের বিশাল সম্ভারে সমৃদ্ধ এ নদী। সড়ক পথে বা নৌ পথে এখানে আসা যায়। মতলব উঃ ও মতলব দঃ এর মাঝে বিভক্তকারী এ নদী। মতলব ফেরী ঘাট একটি দর্শনীয় স্থান। ধনাগোদা নদীর উত্তর তীরে বাংলাদেশ পানি উন্নয়ন বোর্ড কর্তৃক বেড়ী বাঁধ নির্মাণ করা আছে। এই বেড়ী বাঁধ বা বন্যা নিয়ন্ত্রণ বাঁধটি মেঘনা-ধনাগোদা সেচ প্রকল্পের অংশ হিসেবে নির্মাণ করা হয়।

## খালসমূহ
মতলব দক্ষিণ উপজেলা ও আশেপাশের অঞ্চলের বিভিন্ন খাল **ধনাগোদা নদীর** সাথে সংযুক্ত।

প্রথমে আসে জমজম খালের কথা। জমজম খালটি  মতলব দক্ষিণ উপজেলার দগরপুর গ্রাম হতে শুরু করে হাজীগঞ্জ উপজেলার রাজারগাঁও বাজার ও চাঁদপুর সদর উপজেলার মধুরোড রেলওয়ে স্টেশনের পাশ দিয়ে গিয়ে আলগী গ্রামের নিকট ডাকাতিয়া নদীতে গিয়ে মিশে যায়। ধনাগোদা নদীতে সংযুক্ত সাচার খালটি বিতারা, তেতৈয়া, কোমরকাশা হয়ে কচুয়া পৌর বাজারের (মূল বাজার) পশ্চিম পাশ ঘেঁষে উপজেলার দক্ষিণ অঞ্চলের কড়ইয়া, কালোচোঁ হয়ে কাঁঠালী গ্রামের কাছে এসে বোয়ালজুড়ি খালের সাথে মিশে হাজীগঞ্জের নিকট **ডাকাতিয়া নদীর** সঙ্গে যুক্ত হয়েছে।

বোয়ালজুড়ি খালটি ধনাগোদা নদীর মাছুয়াখাল প্রান্ত থেকে নারায়ণপুর বাজার হয়ে মেহারন, চারতভাঙ্গা, ধড্ডা হয়ে হাজীগঞ্জের নিকট ডাকাতিয়া নদী পর্যন্ত বিস্তৃত।

## নৌ যোগাযোগ ও পারাপার
মেঘনা নদীর পাশাপাশি এক সময় ধনাগোদা নদীই ছিল মতলব উপজেলায় যোগাযোগের প্রধান মাধ্যম। ধনাগোদা নদীর লঞ্চ যোগাযোগ ব্যবস্থা মতলব দক্ষিণ উপজেলাকে ঢাকা ও নারায়ণঞ্জ শহরের সাথে যুক্ত করে। বর্তমানেও সীমিত আকারে এ নদীর মাধ্যমে একস্থান থেকে অন্যস্থানে মালামাল ও লঞ্চ যোগে যাত্রী পারাপার করা হয়।

মতলব উত্তর ও মতলব দক্ষিণ তথা চাঁদপুরের সাথে ঢাকার সড়ক পথে যোগাযোগ সহজ করার জন্য ধনাগোদা নদীর উপর দুইটি সেতু নির্মাণ করা হয়। একটি শ্রীরায়েরচর সেতু অপরটি মতলব সেতু ।  শ্রীরায়েরচর সেতুটি মতলব উত্তর উপজেলার বাংলাবাজার এবং কুমিল্লা জেলার দাউদকান্দি উপজেলার শ্রীরায়েরচরকে যুক্ত করে।

মতলব বাজার সংলগ্ন পূর্ব দিকে মতলব সেতুর দৈর্ঘ্য ৩০৪ দশমিক ৫১ মিটার। মতলব সেতুর নির্মাণ কাজ ২০১৫ সালের জানুয়ারিতে শুরু হয় এবং ২০১৯ সালের ১ জানুয়ারি যান চলাচলের জন্য উন্মুক্ত করা হয়।

## পরিবেশ বিপর্যয় ও মৎস্য শিকার
ধনাগোদা নদী থেকে স্থানীয়ভাবে ১৯৫০ সালের মৎস্য সংরক্ষণ আইন লঙ্ঘন করে বিভিন্ন স্থানে বেড়া দিয়ে মাছ শিকার করা হয়। ধনাগোদা নদী নাব্যতা হারিয়ে দিন দিন সরু হয়ে যাচ্ছে। এর সঙ্গে দখল-দূষণের সংকটের মুখে একদিকে যেমন পরিবেশ বিপর্যয় ঘটছে তেমনি হারিয়ে যাচ্ছে দেশীয় মাছ। ধনাগোদা নদী থেকে গত এক দশকে হারিয়ে গেছে ২০ প্রজাতির মাছ। ধনাগোদা নদীর তীরে বালু মহল গড়ে উঠায় পরিবেশ দূষিত হয়ে স্বাস্থ্য ঝুঁকিতে পড়েছে এলাকাবাসী।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:কুমিল্লা জেলার নদী
বিষয়শ্রেণী:চাঁদপুর জেলার নদী
বিষয়শ্রেণী:মতলব উত্তর উপজেলা
কিন্নাল কারুশিল্প

**কিন্নাল কারুশিল্প** বা **কিন্হাল কারুশিল্প** (), ভারতের কৰ্ণাটক রাজ্যের একটি শহর কিন্নাল বা কিন্হালের স্থানীয়  ঐতিহ্যবাহী কাঠের কারুশিল্প।

কিন্নাল শহর তার কিন্নাল পুতলা এবং ধৰ্মীয় প্ৰতিমার জন্য বিখ্যাত।

এই অঞ্চল কিন্নাল কাৰরুশিল্পের জন্য পরিচিত। এই শিল্প ভারতের ভৌগোলিক অস্তিত্বের ইঙ্গিত দিয়। সেজন্যে ভারত সরকার কিন্নাল কারুশিল্পকে ভৌগোলিক সুচকৰ মৰ্যাদা দিয়েছে এবং এর আবেদন সংখ্যা ২১৩।

## ইতিহাস
কিন্নাল কলাত্মক ঐতিহ্যে ভরপূর। একসময়ত এটি কারুশিল্পের অতি বিখ্যাত কেন্দ্ৰ ছিল এবং কাঠের কারুকাৰ্য্যের জন্যে পরিচিত ছিল। পাম্পাটেশ্বর মন্দিরের মূরাল চিত্ৰ এবং হাম্পিৰ কাঠের রথের জটিল কারুকাৰ্য্য বৰ্তমানের কিন্নাল শিল্পের পূৰ্বপূরুষ হিসেবে গণ্য করা হয়। একজন শিল্পীর সাতাম পুৰুষীয়া পৈতৃক গৃহত উদ্ধাৰ হোৱা পুৰণি দস্তাবেজে ইয়াকে প্ৰতিপন্ন কৰে।

২০০৭ সালের আমেরিকার গ্লাসগ' বিশ্ববিদ্যালয় এবং গ্লাসগ' কলা বিদ্যালয়ের ছাত্ৰরা কৰ্ণাটকের কারুকাৰ্য্য পরিষদের সহযোগীতায় স্থানীয় ছাত্ৰ এবং শিল্পীদেরকে কিন্নাল শিল্পের পূৰ্ণোদ্ধারের জন্যে একটা প্ৰকল্পের জরীপে সংবর্ধনা জানায়।

## প্ৰস্তুত প্ৰণালী
এই শিল্পের সাথে জড়িত শিল্পীদেরকে *চিত্ৰকর* বলে। পাতল কাঠের পুতলা(খেলনা) সমূহ প্ৰস্তুত করা হয়। তেতুলের বিচি এবং নুড়িপাথর দিয়ে বিভিন্ন অংশ জোড়া লাগানো হয়।

## পরিবহন
কপ্পাল নগর থেকে নিৰ্দিষ্ট সময় পর-পর কিন্নাল বাস চলাচল করে। নিকটতম শহর হচ্ছে কপ্পাল। কপ্পাল থেকে অন্য জায়গাতে যেতে বাস এবং রেলগাড়ীর সুবিধা আছে।

## গণতন্ত্ৰ দিবসের পেরেডে কিন্নলার প্ৰতীক
২০১৩ সালের ভারতের গণতন্ত্ৰ দিবসের পেরেডে কৰ্ণাটক সরকার কিন্নলা কারুশিল্পকে মূখ্য বিষয় হিসেবে প্ৰতীক প্ৰদৰ্শন করেছিল।

## তথ্যসূত্র

## বহিঃসংযোগ
*The Glasgow Kinnal Project – no longer valid
*Book about the Kinhal Craft produced by Scottish team
* [Form GI-1 of Application No. 213 available at https://web.archive.org/web/20150320221220/http://ipindiaservices.gov.in/GirPublic/ViewApplicationDetails.aspx?AppNo=20&Index=0]

বিষয়শ্রেণী:ঐতিহ্য
বিষয়শ্রেণী:ভারতের ভৌগোলিক নির্দেশক
বিষয়শ্রেণী:ভারতীয় কাঠের কাজ
বিষয়শ্রেণী:কর্ণাটকের সংস্কৃতি
বিষয়শ্রেণী:কর্ণাটকের ভৌগোলিক নির্দেশক
বাপজানের বায়স্কোপ

***বাপজানের বায়স্কোপ*** হল রিয়াজুল রিজু পরিচালিত ও প্রযোজিত ২০১৫ সালের বাংলাদেশী নাট্য চলচ্চিত্র। কারুকাজ ফিল্মসের ব্যানারে নির্মিত চলচ্চিত্রটি রিয়াজুল রিজু পরিচালিত প্রথম চলচ্চিত্র। ছবিটির কাহিনি লিখেছেন মাসুম রেজা এবং চিত্রনাট্য লিখেছেন মাসুম রেজা ও রিয়াজুল রিজু। এতে প্রধান চরিত্রে অভিনয় করেছেন শহীদুজ্জামান সেলিম, শতাব্দী ওয়াদুদ ও সানজিদা তন্ময়।

চলচ্চিত্রটি ১৮ ডিসেম্বর, ২০১৫ বাংলাদেশে মুক্তি পায়। ৪০তম জাতীয় চলচ্চিত্র পুরস্কারে ছবিটি শ্রেষ্ঠ চলচ্চিত্রসহ আটটি বিভাগে পুরস্কার লাভ করে।

## কাহিনি সংক্ষেপ
চলচ্চিত্রটির পটভূমি যমুনা পাড়ের চর “চর ভাগিনা”। চরের মালিক জীবন সরকার আর প্রান্তিক চাষী হাসেন মোল্লা কে ঘিরে আবর্তিত হয়েছে কাহিনি। হাসেন মোল্লার পিতা চরে চরে বায়োস্কোপ খেলা দেখিয়ে জীবিকা নির্বাহ করতেন। পিতার মৃত্যুর পর সেই বায়োস্কোপের বাক্সটি ঘরেই পড়ে থাকে। ছাপোষা কৃষক হাসেন মোল্লাকে তবুও ক্ষণে ক্ষণে নাড়া দিয়ে যায় বাবার শেষ স্মৃতি, পোড়ায় মন। একসময় হাসেন মোল্লা ঠিক করে ফেলে সপ্তাহে একদিন করে হলেও সে বায়োস্কোপের খেলা দেখাবে। বায়োস্কোপ বাক্সটি ঝেড়ে মুছে পরিষ্কার করে প্রস্তুত করে দূর চরে খেলা দেখাতে যাবার জন্যে। পুরনো ছবিগুলো নষ্ট সময়ের ব্যবধানে নষ্ট হয়ে যাওয়ায় হাসেন মোল্লা এক নতুন কাহীনি ছবিতে আঁকিয়ে নেয়, নতুন রীল বানায়। কিন্তু চরের মহাজন জীবন সরকারের আঁতে ঘা লাগে তাতে। সে ঘোষণা করে দেয় এই বায়স্কোপ চলবে না, এই খেলা দেখানো যাবে না!

## অভিনয়ে

* শহীদুজ্জামান সেলিম - *জীবন সরকার*, জমিদার
* শতাব্দী ওয়াদুদ - *হাসেন মোল্লা*, কৃষক ও বায়স্কোপওয়ালা
* সানজিদা তন্ময় - *পানাই*, জীবন সরকারের স্ত্রী
* মাসুদ মহিউদ্দিন - *সোহরাব*, জীবন সরকারের পাহারাদার
* হাফসা মৌটুসী - *পঁচা*, হাসেন মোল্লার স্ত্রী
* আহমেদ হিমু - *ইনসান*, মাদ্রাসা পড়ুয়া ছাত্র
* তারেক বাবু
* রাশেদা রাখী
* বৈদ্ধনাথ সাহা
* নাহিন রহমান
* তৌফিক ডলার
* আমিরুল ইসলাম 
* উজ্জ্বল কবির হিমু

## পুরস্কার
;জাতীয় চলচ্চিত্র পুরস্কার
* **বিজয়ী:** শ্রেষ্ঠ চলচ্চিত্র - রিয়াজুল রিজু (কারুকাজ ফিল্মস)
* **বিজয়ী:** শ্রেষ্ঠ পরিচালক - রিয়াজুল রিজু
* **বিজয়ী:** শ্রেষ্ঠ গীতিকার - আমিরুল ইসলাম (গানঃ উথাল পাতাল জোয়ার)
* **বিজয়ী:** শ্রেষ্ঠ সুরকার - এস আই টুটুল (গানঃ উথাল পাতাল জোয়ার)
* **বিজয়ী:** শ্রেষ্ঠ পুরুষ কণ্ঠশিল্পী - এস আই টুটুল (গানঃ উথাল পাতাল জোয়ার)
* **বিজয়ী:** শ্রেষ্ঠ কাহিনিকার - মাসুম রেজা
* **বিজয়ী:** শ্রেষ্ঠ চিত্রনাট্যকার - মাসুম রেজা ও রিয়াজুল রিজু
* **বিজয়ী:** শ্রেষ্ঠ চিত্রসম্পাদক - মেহেদী রনি

## তথ্যসূত্র

## বহিঃসংযোগ
* 
* 

বিষয়শ্রেণী:২০১৫-এর চলচ্চিত্র
বিষয়শ্রেণী:২০১০-এর দশকের নাট্য চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:এস আই টুটুল সুরারোপিত চলচ্চিত্র
পলিবিয়াস

**পলিবিয়াস** () (; , *Polýbios*; &nbsp;&ndash; &nbsp;BC) একজন রোমান দার্শনিক। তার জন্ম মেসিডনিয়ায় খ্রিস্টপূর্ব ২০৪ অব্দে। রোমান আইন এবং রাজনৈতিক ব্যবস্থার ইতিহাস সংরক্ষণে তার অবদান স্মরণীয়। খ্রিস্টপূর্ব ১৬৮ অব্দে রোমানদের দ্বারা গ্রিস আক্রমণ হয়। সেই সময় আরও প্রায় এক হাজার গ্রিক পণ্ডিতের সাথে তিনিও বন্দি হন। তিনি ১৬ বছর ইতালিতে অন্তরিন ছিলেন। এ সময় তিনি রোমান শাসকের অংশ Aimilius, Sciplo, Aemilianus প্রমুখের সহচার্য পান। পরবর্তীতে পলিবিয়াস গ্রিক দর্শনের ইতিহাসবিদ হিসেবে খ্যাতি পান। তিনি খ্রিস্টপূর্ব ১২২ অব্দে মারা যান।

বিষয়শ্রেণী:রোমান ঐতিহাসিক
বিষয়শ্রেণী:খ্রিস্টপূর্ব ২য় শতাব্দীর গ্রিক রাজনীতিবিদ
বিষয়শ্রেণী:খ্রিস্টপূর্ব ২০০-এর দশকে জন্ম
বিষয়শ্রেণী:খ্রিস্টপূর্ব ১১০-এর দশকে মৃত্যু
বিষয়শ্রেণী:খ্রিস্টপূর্ব ২য় শতাব্দীর গ্রিক ইতিহাসবিদ
অসম কার্বি আংলং আদা

**আসাম কাৰ্বি আংলং আদা** () হচ্ছে অাসামের কার্বি আংলং জেলায় উৎপাদিত মসলাজাতিয় উদ্ভিদ। এটি Zingiberaceae পরিবারের অন্তৰ্গত Zingiber গণের একপ্ৰকারের সপুশ্পক উদ্ভিদ, বৈজ্ঞানিক নাম হচ্ছে *Zingiber officinale* Rosc। আসাম কাৰ্বি আংলং আদার কয়েকটা প্ৰকারভেদ আছে। এর মধ্যে **নদীয়া** এবং **ভোলা** অতি জনপ্ৰিয় প্ৰকার, **আইজল** নামের আরও এক প্ৰকারের আদা ও কাৰ্বি আংলঙের কৃষকেরা চাষ করে।

## ভৌগোলিক অবস্থান
কাৰ্বি আংলং হচ্ছে আসামের আদা উৎপাদন করা অঞ্চলসমূহের ভিতর সবথেকে গুরুত্বপূৰ্ণ অঞ্চল। এই জেলার রিডুং, ওমালফের এবং সিংহাসন পাহারের প্ৰায় পাঁচ সহস্ৰাধিক কৃষকে বছরে চল্লিশ হাজার মেট্ৰিকটন আদা উৎপাদন করে। আদা চাষের অণুকূল সিংহাসন পাহারের জলবায়ু এবং কৃষিভূমিতে অতি উন্নত মানের আদা উৎপাদিত হয়।  এবং  ভৌগোলিক স্থানাঙ্কের মধ্যে কাৰ্বি আংলং আদার উৎপাদন হয়।

## প্ৰকারভেদ
আসাম কাৰ্বি আংলং আদার কয়েকটা প্ৰকারভেদ আছে। এর মধ্যে নদীয়া এবং ভোলা অতি জনপ্ৰিয় প্ৰকার।

নদীয়া প্ৰকারের আদায় রূপান্তরিত কাণ্ডের মাধ্যমে শক্ত, পাতলা মেটে বর্ণ, তীক্ষ্ণ স্বাদের তথা গণ্ধযুক্ত হয়।

## ভৌগোলিক স্বীকৃতি
২০১৫ সালের ৩১ মাৰ্চ চেন্নাইএ অবস্থিত ভৌগোলিক স্বীকৃতি প্ৰদানকারী প্রধান কাৰ্যালয় থেকে উত্তর-পূর্বের অন্য আঠ টি উৎপাদিত পণ্যের সাথে *আসাম কাৰ্বি আংলং আদা* ভৌগোলিক স্বীকৃতি লাভ করে।

ভৌগোলিক স্বীকৃতি লাভ করা উত্তর-পূর্বের অন্য আঠ টি উৎপাদিত পণ্য হচ্ছে *[[তেজপুর লিচু|আসামের তেজপুর লিচু]]* (আসাম), *[[খাছী মেণ্ডারিণ]]* (মেঘালয়), *[[লারজ কারডামম]]* (সিকিম), *[[চরাই চকুয়া জলকীয়া]]* (মিজোরাম), *[[কচাই নেমু]]* (মণিপুর), *[[কুইন মাটিকঠাল]]* (ত্রিপুরা), *[[অরুণাচল কমলা]]* (অরুণাচল প্রদেশ) এবং *[[নাগাল্যান্ড গাছ আলু]]* (নাগাল্যান্ড)।

## তথ্যসূত্র

বিষয়শ্রেণী:ঐতিহ্য
বিষয়শ্রেণী:ভারতের ভৌগোলিক নির্দেশক
মরগান লিলি

**মরগান লিলি** (জন্ম এপ্রিল ১১, ২০০০; পূর্ণনাম মরগান লিলি জেইন গ্রস) একজন বিখ্যাত আমেরিকান অভিনেত্রী এবং ফ্যাশন মডেল। তিনি মাত্র ৪ বছর বয়সে আন্তর্জাতিকভাবে মডেলিং শুরু করেন। এরই মধ্যে তিনি ২১টিরও বেশি বিজ্ঞাপন এবং হেনরি পোল ইজ হেয়ার চলচ্চিত্রে মিলি স্টুপেক চরিত্রে অভিনয় করার আগেও আরও অনেক ফটোশুট করেছিলেন। এছাড়াও তিনি হি ইজ জাস্ট নট দ্যাট ইনটু ইউ চলচ্চিত্রে ম্যাথু গ্রে গাব্লারের বোনের চরিত্রে পার্শ্ব অভিনেত্রী হিসেবে অভিনয় করেন। তার সবচেয়ে উল্লেখযোগ্য চরিত্র হচ্ছে রহস্যজনক চলচ্চিত্র ২০১২ নামক চলচ্চিত্রে লিলি কার্টিস চরিত্রটি। তিনি ফ্লিপড নামক একটি বইয়ের উপর ভিত্তি করে একই নামে নির্মিত চলচ্চিত্রে জুলিয়ানা বেকারের বাল্যচরিত্রে অভিনয় করেন। এছাড়াও তিনি এক্স-ম্যানঃ ফার্স্ট ক্লাস এবং এক্স-ম্যানঃ ডেইজ অভ ফিউচার পাস্ট চলচ্চিত্রে মিস্টিক চরিত্রে শিশু অভিনেত্রী হিসেবে অভিনয় করেন।&nbsp; বর্তমানে মরগান হলমার্ক চ্যানেলের লাভস এভারলাস্টিং কারিজ নামক চলচ্চিত্রে মিশি নামের চলচ্চিত্রে অভিনয় করছেন। তার সর্বশেষ চলচ্চিত্র হচ্ছে কুটিস, যেখানে তিনি এলিজা উড এবং রাইন ওয়িলসনের সঙ্গে অভিনয় করেছেন।

## কর্মজীবন
মরগান খুব কম বয়সে তার অভিনয় শুরু করেন। তিনি ২০০৫ সালে শার্ডস চলচ্চিত্রে মরগান চরিত্রে অভিনয় শুরু করেন। ২০০৬ সালে ওয়েলকাম টু দ্যা জঙ্গল জিম চলচ্চিত্রে কাইল চরিত্রে অভিনয় করেন। এছাড়াও ২০০৭ সালে তিনি সিএসআইঃ ক্রাইম সিন ইনভেস্টিগেশন নামক অনুষ্ঠানে কোল চরিত্রে অভিময় শুরু করেন। এই অনুষ্ঠানটি তাকে হেনরি পোল ইজ হেয়ার চলচ্চিত্রে মিলি স্টুপেক চরিত্রে অভিনয় করার সুযোগ করে দেয়। তার সবচেয়ে উল্লেখযোগ্য চরিত্রগুলো হচ্ছে ২০০৯ সালে নির্মিত ২০১২ নামক চলচ্চিত্রে লিলি কার্টিস চরিত্রটি। তাছাড়া শেইমলেস নামক একটি উল্লেখযোগ্য ধারাবাহিকে বন্নি চরিত্রে অভিনয় করেন। বর্তমানে মরগান হলমার্ক চ্যানেলের লাভস এভারলাস্টিং কারিজ নামক চলচ্চিত্রে মিশি নামের চলচ্চিত্রে ওয়েস ব্রাউন এবং কার্ল ল্যাড নামক বিখ্যাত অভিনেতাদের সাথে কাজ করছেন।

## ব্যক্তিগত জীবন

## চলচ্চিত্রের তালিকা

## তথ্যসূত্র

বিষয়শ্রেণী:২০০০-এ জন্ম
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:মার্কিন শিশু অভিনেত্রী
বিষয়শ্রেণী:মার্কিন নারী মডেল
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:মার্কিন শিশু মডেল
বিষয়শ্রেণী:ক্যালিফোর্নিয়ার নারী মডেল
লিঙ্গের সাসপেনসারি লিগামেন্ট

পুরুষদের মধ্যে, **লিঙ্গের সাসপেনসারি লিগামেন্ট** *পিউবিক স্যম্ফ্যসিস* এর সাথে সংযুক্ত করা থাকে।  যা পিউবিক হাড়ের পাসে লিঙ্গ ঝুলিতে গেছে এবং এটি যৌন উত্তেজনায় লিঙ্গ খাড়া করতে সাহায্য করে।

অস্ত্রোপচারের মাধ্যমে এই সন্ধিবন্ধনী বা লিগামেন্ট কাটার ফলে শরীরের বাইরে স্তব্ধ লিঙ্গ আরো সক্ষম ও কর্মক্ষম হবে, যার ফলে তার দৈর্ঘ্য আরো বৃদ্ধি পাবে। অতঃপর সন্ধিবন্ধনী বা লিগামেন্ট  সুস্থ করার ফলে, সামগ্রিক একটি লম্বা লিঙ্গ ধরার ক্ষমতা দেওয়া হয়। যতক্ষণ না এই সন্ধিবন্ধনী সঠিকভাবে সুস্থ হতে পারবে, এই লিঙ্গ অতি উচ্চ ভাবে কোণ অর্জন করতে বা অতি শক্তভাবে খাড়া হতে পারব না।

## আরও দেখুন
* :en:Suspensory ligament of clitoris

## সম্পর্কিত চিত্র


File:Slide4Nemo.JPG|অস্রপচার। ইন্টারমিডিয়েট ব্যবচ্ছেদের অগ্র দৃশ্য
File:Spermatic cord.jpg|লিঙ্গের সাসপেনসারি লিগামেন্ট


## তথ্যসূত্র

*This article incorporates text in the public domain from the 20th edition of [[গ্রে এ্যানাটমি|Gray's Anatomy]] (1918)*</span

## বহিঃসংযোগ
* The Mayo Clinic -- Penis enlargement: Fulfillment or fallacy?
* 

বিষয়শ্রেণী:স্তন্যপায়ী পুং প্রজনন তন্ত্র
বিষয়শ্রেণী:মানব শিশ্নের শারীরস্থান
ঢাকা আন্তর্জাতিক বাণিজ্য মেলা

thumb|২০১৭ সালে শেরে বাংলা নগরে আয়োজিত বাণিজ্য মেলার স্থল।
**ঢাকা আন্তর্জাতিক বাণিজ্য মেলা** হল বাংলাদেশে আয়োজিত একটি আন্তর্জাতিক বাণিজ্য মেলা। বাংলাদেশ, ভারত, পাকিস্তান, ইরান, জাপান, চীন, মার্কিন যুক্তরাষ্ট্র, যুক্তরাজ্য, অস্ট্রেলিয়া, জার্মানিসহ বিশ্বের বিভিন্ন দেশ ও দেশের প্রতিষ্ঠান মেলায় নিজেদের উৎপাদিত পণ্য প্রদর্শন করে। দেশি ও বিদেশি পণ্যসামগ্রী প্রদর্শন, রপ্তানি বাজার অনুসন্ধান এবং দেশি-বিদেশি ক্রেতার সঙ্গে সংযোগ স্থাপনের ক্ষেত্রে এ মেলা গুরুত্বপূর্ণ ভূমিকা রাখে। মেলায় অংশগ্রহণের মাধ্যমে শিল্পপণ্য ও ভোগ্যপণ্য উত্পাদনকারীরা একদিকে তাদের উৎপাদিত পণ্যের গুণগত মান, নকশা, প্যাকেজিং ইত্যাদি প্রদর্শন ও বিপণন করতে পারেন, অন্যদিকে পারস্পরিক সংযোগ স্থাপনসহ অভ্যন্তরীণ ও আন্তর্জাতিক বাণিজ্য প্রসারের সুযোগ লাভ করে। এ মেলা প্রতিবছর জানুয়ারি মাসে অনুষ্ঠিত হয়।

## নতুন স্থল
২০২১ পর্যন্ত এই বাণিজ্য মেলা শেরে বাংলা নগরে আয়োজিত হত। ২০২২ থেকে এই বাণিজ্য মেলা বাংলাদেশ-চীন মৈত্রী প্রদর্শনী কেন্দ্রে আয়োজিত হচ্ছে। পূর্বাচল ৪ নম্বর সেক্টরে ২০ একর জমির ওপর স্থায়ী বাংলাদেশ-চীন মৈত্রী প্রদর্শনী কেন্দ্র নির্মাণ করা হয়। ২০১৭ সালের ১৭ অক্টোবর অবকাঠামো নির্মাণ শুরু করে চায়না স্টেট কনস্ট্রাকশন ইঞ্জিনিয়ারিং করপোরেশন। ২০২০ সালের ৩০ নভেম্বর নির্মাণ কাজ শেষ করে। এটি নির্মাণে ব্যয় হয়েছে ৭৭৩ কোটি টাকা, যার মধ্যে চীন সরকারের অনুদান ৫২০ কোটি টাকা। বাংলাদেশ সরকার ২৩১ কোটি ও ইপিবির নিজস্ব তহবিল থেকে ২১ কোটি ২৭ লাখ টাকা ব্যয় করা হয়। এ প্রদর্শনী কেন্দ্রের মোট ফ্লোর স্পেস ৩৩ হাজার বর্গমিটার। ভবনের মোট ফ্লোর স্পেস ২৪ হাজার ৩৭০ বর্গমিটার। এক্সিবিশন হলের মোট আয়তন ১৫ হাজার ৪১৮ বর্গমিটার। দোতলা পার্কিং ভবনে ৭ হাজার ৯১২ বর্গ মিটার জায়গায় ৫০০ গাড়ি রাখা যাবে। এছাড়া প্রদর্শনী ভবনের সামনে খোলা জায়গায় আরও এক হাজার গাড়ি পার্ক করা যাবে। প্রদর্শনী হলে ৮০০টি স্টল বুথ রয়েছে। প্রতিটি বুথের আয়তন ৯.৬৭ বর্গমিটার। এখানে ২০২২ সালের ১ জানুয়ারি মাসব্যাপী ঢাকা আন্তর্জাতিক বাণিজ্য মেলার ২৬তম আসর শুরু হয়।
## বিক্রি ও রপ্তানি আদেশ
* ২০২৩ সালের বাণিজ্য মেলায় প্রায় ১০০ কোটি টাকার পণ্য বিক্রি হয়। প্রায় ৩০০ কোটি টাকার রফতানি আদেশ পাওয়া গিয়েছিল। 
* ঢাকা আন্তর্জাতিক বাণিজ্য মেলার ২৮তম আসর চলে ২১ জানুয়ারি ২০২৪ থেকে ২০ ফেব্রুয়ারি ২০২৪ পর্যন্ত। স্টলের সংখ্যা ছিল ৩৫১টি। বাংলাদেশ ছাড়াও পাঁচটি দেশের ৯টি প্রতিষ্ঠান মেলায় অংশ নেয়। দেশগুলো হলো ভারত, হংকং, তুরস্ক, ইন্দোনেশিয়া ও সিঙ্গাপুর। ২৮তম আসরে প্রায় ৪০০ কোটি টাকার পণ্য বিক্রি হয়। প্রায় ৩৯২ কোটি টাকার রফতানি আদেশ পাওয়া গেছে।

## তথ্যসূত্র
 

## বহিঃসংযোগ

বিষয়শ্রেণী:বাংলাদেশের উৎসব
বিষয়শ্রেণী:বাংলাদেশের মেলা
বিষয়শ্রেণী:বাংলাদেশের সংস্কৃতি
বিষয়শ্রেণী:বাণিজ্য মেলা
বিষয়শ্রেণী:১৯৯৫-এ বাংলাদেশে প্রতিষ্ঠিত
মা নন এ উনা কজা সেরিয়া

***মা নন এ উনা কজা সেরিয়া*** () হল অগাস্টো কামরিনি  কর্তৃক পরিচালিত ১৯২১ সালের নির্বাক চলচ্চিত্র।  ক্যারমেন বিনি এই চলচ্চিত্র।

## অভিনেতা
* কারমেন বনি 
* রোমানো কালো- মিমো স্পেরাঞ্জা  
* ইগনাজিও - Il cap. Barranco  
* ফারনান্দা- গ্যাস্পেরিনা
* জোভান্নি স্কেত্তিনি

## তথ্যসূত্র

## গ্রন্থপুঞ্জ
* Stewart, John. *Italian film: a who's who*. McFarland, 1994.

## বহিঃসংযোগ
*

বিষয়শ্রেণী:১৯২১-এর চলচ্চিত্র
বিষয়শ্রেণী:ইতালীয় চলচ্চিত্র
বিষয়শ্রেণী:ইতালীয় ভাষার চলচ্চিত্র
বিষয়শ্রেণী:অগাস্টো কামরিনি
বিষয়শ্রেণী:ইতালিয় নির্বাক চলচ্চিত্র
বিষয়শ্রেণী:নাটক ভিত্তিক ইতালীয় চলচ্চিত্র
বিষয়শ্রেণী:ইতালীয় সাদাকালো চলচ্চিত্র
গুডাং গ্যারাম

থাম্ব|কেদিরিতে গুদাং গারাম সদর দফতরের বায়বীয়, কোকো ট্রিসিলোর ছবি ২০১৮-০৯-০৮
পঞ্চম ইন্দোনেশীয়ান ক্রেটেক (লবঙ্গ সিগারেট) প্রস্তুতকারক (জারুম ও গেলোরা জাজার মধ্যে) পিটি **গুডাং গ্যারাম** টিবিকে. (ইন্দোনেশিয়ান শব্দটির অর্থ হলো "লবণ গুদাম") . এটি ১৯৫৮ সালের ২৬ জুন জোয়া ইং উয়ির (Tjoa Ing Hwie) দ্বারা প্রতিষ্ঠিত হয়। তার পরিবর্তিত নাম সুরিয়া ওনোউয়িজোজো। ১৯৮৪ সালে কোম্পানির নিয়ন্ত্রণ তার সন্তান রাচমান হালিম নিকট হস্তান্তর করা হয়, যিনি পরবর্তিতে ইন্দোনেশিয়ার সবচেয়ে ধনী ব্যক্তি হন। মৃত্যুর আগ পর্যন্ত (২০০৮ সাল) হালিম কোম্পানি নিয়ন্ত্রণ করেছিলেন।

## ইতিহাস

### প্রারম্ভিক বছর
ওয়নওিজোজোর বয়স যখন কুড়ির দশকে তখন তার চাচার ক্রেটেক কারখানা 'ক্যাপ ৯৩' এ তাকে তামাক ও সসের কাজ দেওয়া হয়। পূর্ব জাভাতে 'ক্যাপ ৯৩' ছিলো ক্রেটেক পণ্যগুলোর মধ্যে অন্যতম। সুরিয়ার নিষ্ঠা ও কঠোর পরিশ্রমের পুরষ্কারস্বরূপ তাকে তামাক এবং সসের প্রধান করা হয়, অবশেষে তিনি কোম্পানির পরিচালক পদে আধিষ্ঠিত হন। 

সুরিয়া তার সাথে ৫০ জন সহকর্মী নিয়ে ১৯৫৬ সালে 'ক্যাপ ৯৩' ত্যাগ করে। তিনি কেদিরিতে অবিলম্বে জমি ও কাঁচামাল কেনা কিনে ফেলেন। খুব দ্রুত নিজে ক্লবোট ক্রেটেক উৎপন্ন শুরু করেন ও ইংওয়ি নামে বাজারকরণ করেন। দুই বছর পরে তার নিবন্ধিত কোম্পানির পরিবর্তিত নাম হয় 'পাবরিক রোকোক জাপ গুডাং গ্যারাম' যেখান থেকে একজন কিংবদন্তির শুরু হয়।

*গুডাং গ্যারাম *খুব দ্রুতই বৃদ্ধি পায়। ১৯৫৮ এর শেষে কোম্পানির কর্মী সংখ্যা হয় ৫০০ যারা বছরে ৫০০০০০০০ ক্রেটেক উৎপন্ন করায় সক্ষম। মাত্র আট বছরে গুডাং গ্যারাম ইন্দোনেশিয়ার সর্ববৃহৎ ক্রেটেক কারখানা হয় যার বার্ষিক উৎপাদন ৪৭২ মিলিয়ন (৪৭২০লক্ষ)। ভোক্তাদের মতে গুডাং গ্যারামে বিশেষত ইংওয়িস এর ঘ্রাণ মদ্য পানীয়ের মতো। 

## অন্যান্য আগ্রহ
ইন্দোনেশিয়ার অন্যতম পাচটি ব্যাডমিন্টন ক্লাবের একটি গুডাং গ্যারামের। সুর‍ইয়ানাগা গুডাং গ্যারাম জাওয়া তিমুরের (পূর্ব জাভা) রাজধানী সুরাবায়াকে কেন্দ্র করে।

## প্রযোজনা

### দক্ষিণ-পূর্ব এশিয়ার গেম
গুডাং গ্যারাম কোকাকোলার সাথে মায়ানমারের ১৯৯১ থেকে ২০০৮ সাল এবং ২০১৩ এ দক্ষিণ-পূর্ব এশিয়ার গেমের প্রধান পৃষ্ঠপোষক ছিলেন. ২০০১ এ, গুডাং গ্যারাম সি (SEA) গেম, ইন্দোনেশিয়া তে পৃষ্ঠপোষকতা করে নি। কারণ ২০১১ সালের এই সি গেম-এ সিগারেটের উপর নিষেধাজ্ঞা জারী করে প্রবিধান করা হয়

২০১৩ সালের মিয়ানামারে অনুষ্ঠিত সি গেম এ গুডাং গ্যারাম আবার পৃষ্ঠপোষকতা করতে চেয়েছিল।

### শীতকালীন অলিম্পিক্স
সচি, রাশিয়ায় অনুষ্ঠিত শীতকালীন অলিম্পিক্স এর ২০১০ এবং ২০১৪ এর অন্যতম প্রধান পৃষ্ঠপোষক ছিলো গুডাং গ্যারাম এবং কোকা-কোলা। ২০১৪ সালে সচি, রাশিয়ার শীতকালীন খেলাতেও গুডাং গ্যারাম পৃষ্ঠপোষকতা করতে আগ্রহী।

### ফুটবল ওয়ার্ল্ড কাপ
১৯৫৮-১৯৬৬ এবং ২০১০-২০১৪ সালের ফিফা ওয়ার্ল্ড কাপের প্রধান পৃষ্ঠপোষক ছিলো গুডাং গ্যারাম। ২০১৪ সালে ব্রাজিলে অনুষ্ঠিত ফিফা ওয়ার্ল্ড কাপেও গুডাং গ্যারাম পৃষ্ঠপোষকতায় আগ্রহী ছিল।
অ্যাঞ্জেলিক কারবার

**অ্যাঞ্জেলিক কারবার** (জন্ম: ১৮ জানুয়ারি, ১৯৮৮) ব্রেমেন এলাকায় জন্মগ্রহণকারী জার্মান-পোলীয় বংশোদ্ভূত পেশাদার প্রমিলা টেনিস খেলোয়াড়। ২০০৩ সালে পেশাদার টেনিসে অভিষেক ঘটে তার। ২০১১ সালের ইউএস ওপেনের সেমি-ফাইনালে পৌঁছে স্বীয় প্রতিভার বিচ্ছুরণ ঘটান। এ সময় তিনি বিশ্বের ৯২তম র‌্যাঙ্কিংধারী ছিলেন। ১ ফেব্রুয়ারি, ২০১৬ তারিখে নিজস্ব শীর্ষ র‌্যাঙ্কিং ২-এ পৌঁছেন। এছাড়াও, শীর্ষ র‌্যাঙ্কিংধারী জার্মানসহ ডব্লিউটিএ ট্যুরে বামহাতি খেলোয়াড়দের মধ্যে শীর্ষে আরোহণ করছেন।

## প্রারম্ভিক জীবন
পোলীয় পিতা স্লমির কারবার ও জার্মান মাতা বিটা'র সন্তান অ্যাঞ্জেলিক কারবারের জেসিকা নাম্নী আরও এক বোন রয়েছে। তিন বছর বয়স থেকে টেনিস খেলতে শুরু করেন। পরবর্তীতে কিশোরদের প্রতিযোগিতায় অংশ নেন। জার্মানিতে খেলা শুরু করে ইউরোপের সর্বত্র অংশ নিতে থাকেন। কিন্তু ২০০৩ সালের পূর্ব-পর্যন্ত তিনি কোন শিরোপা লাভ করতে সক্ষম হননি। ১৫ বছর বয়সে পেশাদারী টেনিসের দিকে ধাবিত হন তিনি। কারবার জার্মান ভাষাসহ, পোলীয় ও ইংরেজি ভাষায় কথা বলতে পারেন।

## খেলোয়াড়ী জীবন
আক্রমণধর্মী খেলোয়াড় হিসেবে পরিচিত কারবার আটটি এককের শিরোপাসহ ডব্লিউটিএ ট্যুরের প্রত্যেক মাঠে কমপক্ষে একটি শিরোপা পেয়েছেন। তন্মধ্যে, ২০১৬ সালের অস্ট্রেলিয়ান ওপেনের প্রথম গ্র্যান্ড স্ল্যামের শিরোপা অন্যতম।

২০১২ সালে ওপেন জিডিএফ সুয়েজ প্রতিযোগিতায় নবম বাছাই হিসেবে অংশ নেন। প্রথম রাউন্ডে লুসি সাফারোভা'র মুখোমুখি হন ও সরাসরি সেটে জয় পান। দ্বিতীয় রাউন্ডেও মনিকা নিকুলেস্কোকে একই ব্যবধানে হারান। কোয়ার্টার-ফাইনালে এক নম্বর বাছাই মারিয়া শারাপোভাকে সরাসরি সেটে পরাজিত করেন। সেমি-ফাইনালে অবাছাই ইয়ানিনা উইকমেয়ারকে হারান। ফাইনালে ফরাসি প্রমিলা টেনিস তারকা মারিওন বারতোলিকে তিন সেটে পরাজিত করে শিরোপা পান।

## তথ্যসূত্র

## বহিঃসংযোগ

* 
* 
* 
* Official website

## চিত্রমালা

বিষয়শ্রেণী:জার্মান নারী টেনিস খেলোয়াড়
বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জার্মানির অলিম্পিক টেনিস খেলোয়াড়
বিষয়শ্রেণী:অস্ট্রেলিয়ান ওপেন বিজয়ী
বিষয়শ্রেণী:নারীদের এককে গ্র্যান্ড স্ল্যাম (টেনিস) চ্যাম্পিয়ন
বিষয়শ্রেণী:টেনিসে অলিম্পিক পদক বিজয়ী
বিষয়শ্রেণী:ইউএস ওপেন বিজয়ী
বিষয়শ্রেণী:হপম্যান কাপের প্রতিযোগী
বিষয়শ্রেণী:বিশ্বের ১নং টেনিস খেলোয়াড়
বিষয়শ্রেণী:উইম্বলডন বিজয়ী
বিষয়শ্রেণী:পোলীয় বংশোদ্ভূত জার্মান ব্যক্তি
বিষয়শ্রেণী:২০১৬ গ্রীষ্মকালীন অলিম্পিকের পদক বিজয়ী
বিষয়শ্রেণী:অলিম্পিক রৌপ্যপদক বিজয়ী জার্মান
বিষয়শ্রেণী:২০১২ গ্রীষ্মকালীন অলিম্পিকের টেনিস খেলোয়াড়
বিষয়শ্রেণী:২০১৬ গ্রীষ্মকালীন অলিম্পিকের টেনিস খেলোয়াড়
বিষয়শ্রেণী:২০২৪ গ্রীষ্মকালীন অলিম্পিকের টেনিস খেলোয়াড়
বিষয়শ্রেণী:২০শ শতাব্দীর জার্মান নারী
বিষয়শ্রেণী:২১শ শতাব্দীর জার্মান নারী ক্রীড়াবিদ
মোহাম্মদ নিজামউদ্দিন আহমেদ

অ্যাডমিরাল (অব.) **মোহাম্মদ নিজামউদ্দিন আহমেদ** (জন্ম: ১ এপ্রিল ১৯৬০) বাংলাদেশ নৌবাহিনীর ১৫তম প্রধান। সাবেক প্রধান অ্যাডমিরাল মুহাম্মদ ফরিদ হাবিবের অবসর গ্রহণের পর ২০১৫ সালের ২৭ জানুয়ারি তিনি নৌ বাহিনীর প্রধান হিসেবে দায়িত্বগ্রহণ করেন।

## জন্ম
মোহাম্মদ নিজামউদ্দিন আহমেদ ১ এপ্রিল ১৯৬০ সালে পূর্ব পাকিস্তানের (বর্তমান বাংলাদেশ) মাদারীপুরে জন্মগ্রহণ করেন। তার বাবা এম এ রশিদ ও মা ফজিলাতুন্নেসা। তার বাবা একজন স্কুল শিক্ষক ছিলেন।

## শিক্ষাজীবন
মোহাম্মদ নিজামউদ্দিন আহমেদ মাদারীপুর ইউনাইটেড ইসলামিয়া সরকারি উচ্চ বিদ্যালয় থেকে ১৯৭৬ সালে এসএসসি পরীক্ষায় এবং ১৯৭৮ সালে মাদারীপুর সরকারি নাজিমউদ্দিন কলেজ হতে এইচএসসি পরীক্ষায় উত্তীর্ণ হন।

## কর্মজীবন
১৯৭৯ সালের ৩০ জানুয়ারি তিনি নৌ বাহিনীতে যোগ দেন। যুগোস্লাভিয়ার মার্শাল টিটো একাডেমি থেকে তিনি গ্রেজুয়েশন সম্পন্ন করেছেন। ১৯৮১ সালের ১ আগস্ট তিনি কমিশন লাভ করেন।

তিনি জাতীয় প্রতিরক্ষা কলেজ থেকে এনডিসি কোর্স সম্পন্ন করেছেন। এছাড়াও কর্মজীবনে তিনি ফ্রান্স, যুক্তরাষ্ট্র, কানাডাসহ বিভিন্ন দেশে পেশাগত কোর্স সম্পন্ন করেছেন। 
 
তিনি বিভিন্ন নৌ ঘাটির কমান্ডের দায়িত্ব পালন করেছেন। চট্টগ্রামের নৌবাহিনীর সবচেয়ে বড় কমান্ডের দায়িত্ব তিনি পালন করেছেন।  নৌবাহিনীতে তিনি প্রশিক্ষক হিসেবেও কাজ করেছেন। এছাড়াও তিনি জাতিসংঘ শান্তি মিশনে দায়িত্বের অংশ হিসেবে আইভরি কোস্টে সামরিক পর্যবেক্ষক হিসেবে কাজ করেছেন।

২০১২ সালে তিনি চট্টগ্রাম বন্দর কর্তৃপক্ষের চেয়ারম্যান হিসেবে যোগ দেন। পায়রা বন্দরেও তিনি চেয়ারম্যান হিসেবে দায়িত্ব পালন করেছেন।

## ব্যক্তিগত জীবন
মোহাম্মদ নিজামউদ্দিন আহমেদের স্ত্রী নাজমুন নাহার। এই দম্পতির দুইটি পুত্রসন্তান রয়েছে।

## তথ্যসূত্র

|-

বিষয়শ্রেণী:জীবিত ব্যক্তি
বিষয়শ্রেণী:১৯৬০-এ জন্ম
বিষয়শ্রেণী:নৌবাহিনী প্রধান (বাংলাদেশ)
বিষয়শ্রেণী:মাদারীপুর জেলার ব্যক্তি
বিষয়শ্রেণী:বাংলাদেশী অ্যাডমিরাল
বিষয়শ্রেণী:১৯৬০-এর দশকে জন্ম
বগুড়া সেনানিবাস

**বগুড়া সেনানিবাস** বাংলাদেশের বগুড়া শহরে অবস্থিত বাংলাদেশ সেনা বাহিনীর একটি সেনানিবাস। বগুড়া শহরে দুইটি সেনানিবাস অবস্থিত; এর মধ্যে একটি জাহাঙ্গীরাবাদ সেনানিবাস অন্যটি বগুড়া সেনানিবাস যা স্থানীয়ভাবে **মাঝিড়া সেনানিবাস** বা **মাঝিড়া ক্যান্টনমেন্ট** নামেও পরিচিত। বগুড়া সেনানিবাস বগুড়া শহর থেকে ১০ কিলোমিটার দক্ষিণে শাজাহানপুর উপজেলার মাঝিড়া ইউনিয়নে অবস্থিত।

## প্রাতিষ্ঠানিক কাঠামো
এটি বাংলাদেশ সেনাবাহিনীর বগুড়া এরিয়া সদর দফতর এবং ১১ পদাতিক ডিভিশনের প্রধান সদর দফতর। এই সেনানিবাসের ভিতরে মোট ৩৬টি ইউনিট আছে। বাংলাদেশ সেনাবাহিনীর আর্মর কর্পস সেন্টার এন্ড স্কুল এবং নন-কমিশন্ড অফিসারস একাডেমী (এনসিওএ) এখানেই অবস্থিত।

## স্কুল ও কলেজ
সেনানিবাসে কর্মরত সেনাসদস্যদের সন্তান-সন্ততি ও পোষ্যদের যুগোপযোগী শিক্ষা প্রদানের জন্য অন্যান্য সেনানিবাসের মতো বগুড়া সেনানিবাসে ক্যান্টনমেন্ট পাবলিক স্কুল ও কলেজ রয়েছে। বগুড়া ক্যান্টনমেন্ট পাবলিক স্কুল ও কলেজ , বগুড়া ক্যান্টনমেন্ট বোর্ড হাই স্কুল এবং বগুড়া আর্মি মেডিকেল কলেজ বাংলাদেশ সেনাবাহিনী প্রতিষ্ঠিত ও পরিচালিত শিক্ষা প্রতিষ্ঠানসমূহের মধ্যে অন্যতম।

## চিত্রশালা

Image:Shaheed Salauddin Smarani Majhira Cant.jpg|সেনানিবাসের ভিতরে শহীদ সালাহ্ উদ্দিন স্মরণি
Image:Road inside Bogra Cantonment Majhira.jpg|সেনানিবাসের অভ্যান্তরে সুসজ্জিত রাস্তা
Image:Bogra Cantonment Public School and College inside Bogra Cantonment Majhira.jpg|বগুড়া ক্যান্টনমেন্ট পাবলিক স্কুল


## আরও দেখুন
* জাহাঙ্গীরাবাদ সেনানিবাস (বগুড়া শহরে অবস্থিত দ্বিতীয় সেনানিবাস)
* বাংলাদেশ সেনা বাহিনী
* ঢাকা সেনানিবাস
* সাভার সেনানিবাস

## তথ্যসূত্র

বিষয়শ্রেণী:বাংলাদেশের সেনানিবাস
বিষয়শ্রেণী:বগুড়া
২০১৪ আইসিসি বিশ্ব টুয়েন্টি২০ পরিসংখ্যান

এই নিবন্ধটি বাংলাদেশে অনুষ্ঠিত ২০১৪ আইসিসি বিশ্ব টুয়েন্টি২০ প্রতিযোগিতার পরিসংখ্যান ও রেকর্ড সম্পর্কীয়। ১৬ মার্চ থেকে ৬ এপ্রিল পর্যন্ত চলা এ প্রতিযোগিতায় শ্রীলঙ্কা জাতীয় ক্রিকেট দল চ্যাম্পিয়ন হয়।

## দলীয় রেকর্ড
### দলীয় সর্বোচ্চ

**উৎস**: *Cricinfo* 

### দলীয় সর্বোনিম্ন

**উৎস**: *Cricinfo* 

## ব্যাটিং রেকর্ড
### সর্বাধিক রান

**উৎস**: *Cricinfo* 

### ব্যক্তিগত সর্বোচ্চ স্কোর

**উৎস**: *Cricinfo* 

### সর্বাধিক ছয়

**উৎস**: *Cricinfo* 

## বোলিং রেকর্ড
### সর্বাধিক উইকেট

**উৎস**: *Cricinfo*

### ইনিংসের সেরা বোলিং

**উৎস**: *Cricinfo*

## ফিল্ডিং রেকর্ড
### সর্বাধিক ক্যাচ

**উৎস**: *Cricinfo*

## উইকেট কিপিং রেকর্ড
### Most Dismissals

**Source**: *Cricinfo* 

## তথ্যসূত্র

## বহিঃসংযোগ
* ICC World Twenty20 অফিসিয়াল ওয়েবসাইট

বিষয়শ্রেণী:২০১৪ আইসিসি বিশ্ব টুয়েন্টি২০
বিষয়শ্রেণী:ক্রিকেট রেকর্ড ও পরিসংখ্যান
সাবরিনা গনজালেয পাস্তারাস্কি

সাবরিনা গনজালেয পাস্তারস্কি ইলিনয়ের শিকাগোর একজন আমেরিকান পদার্থবিদ। সে একজন কিউবান- আমেরিকান যিনি ম্যাসাচুসেট্‌স ইনস্টিটিউট অব টেকনোলজি থেকে স্নাতক ডিগ্রী অর্জন করেছেন এবং বর্তমানে হার্ভার্ড বিশ্ববিদ্যালয় থেকে স্নাতকোত্তর করছেন। তিনি একজন পাক মুসলমান মৌলভীর ঘরে জন্ম গ্রহণ করেন কিন্তু হিজাব পড়েন না। সে বর্তমানে স্ট্রিং তত্ত্ব এবং কণা পদার্থবিজ্ঞান নিয়ে অধ্যায়ন করছেন। পাস্তারাস্কির বয়স যখন ১২ বছর তখন তিনি FAA1 এর কো-পাইলট দায়িত্ব পালন করেন। ১৪ বছর বয়সে সে এমআইটি'র সহায়তা চায় তার একক-ইঞ্জিন বিমানের প্রত্যয়নপত্র সহ যা সে তৈরি করেছিলো। ২১ বছর বয়সে সে হার্ভার্ডে *দ্য ট্রায়াঙ্গল* এবং *স্পিন মেমোরী* উপস্থাপন করেন এবং E&M এর জন্য *দ্য ট্রায়াঙ্গল* সমাপ্ত করেন। ২২ বছর বয়সে সে হার্ভার্ড ফ্যাকাল্টি সম্মেলনে বক্তৃতা দেন যে, তার ধারণাগুলো কৃষ্ণ বিবর কেশে প্রয়োগ করা যাবে কি না। সে *ব্লু অরিজিন* থেকে চাকরির প্রস্তাব পেয়েছেন, যেটি একটি আকাশযান কোম্পানি যা আমাজন ডট কম এর জেফ বেজস প্রতিষ্ঠা করেন। পাস্তারাস্কি নাসা থেকেও চাকরির প্রস্তাব পেয়েছেন।

## তথ্যসূত্র

বিষয়শ্রেণী:শিকাগোর পদার্থবিদ
বিষয়শ্রেণী:কিউবান বংশোদ্ভূত মার্কিন ব্যক্তি
বিষয়শ্রেণী:পোলীয় বংশোদ্ভূত মার্কিন ব্যক্তি
বিষয়শ্রেণী:২১শ শতাব্দীর মার্কিন নারী
বিষয়শ্রেণী:১৯৯৩-এ জন্ম
বিষয়শ্রেণী:২১শ শতাব্দীর মার্কিন নারী বিজ্ঞানী
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
আবু এসরার

এয়ার চীফ মার্শাল **আবু এসরার** (জন্ম:১৯৬১) বাংলাদেশ বিমান বাহিনীর প্রধান ছিলেন। এয়ার মার্শাল মুহাম্মদ এনামুল বারি অবসর গ্রহণের পর ২০১৫ সালের ১২ জুন তিনি বিমান বাহিনীর প্রধান হিসেবে দায়িত্বগ্রহণ করেন এবং ২০১৮ সালের ১১ জুন অবসরে যান। তিনি বাংলাদেশ বিমান বাহিনীর প্রথম এয়ার চীফ মার্শাল ছিলেন।

## জন্ম
আবু এসরার ১৯৬১ সালে পূর্ব পাকিস্তানের (বর্তমান বাংলাদেশ) গাজীপুর জেলায় জন্মগ্রহণ করেন। তিনি তার বাবা আবু আইয়ুব ও মা আখতারুন্নেসার দ্বিতীয় পুত্র।

## কর্মজীবন
আবু এসরার ১৯৭৮ সালের ১৯ সেপ্টেম্বর বাংলাদেশ বিমান বাহিনীতে যোগ দেন। ১৯৮১ সালের ১ ফেব্রুয়ারি তিনি জেনারেল ডিউটি (পাইলট) শাখায় কমিশন লাভ করেন। তিনি বাংলাদেশ বিমানবাহিনীর অধিকাংশ ফাইটার স্কোয়াড্রনে দায়িত্ব পালন করেছেন। তিনি পিটি-৬, এএ-এসএ, ফুজি-২০০, মিগ-২৯সহ বেশ কয়েকটি যুদ্ধবিমান চালিয়েছেন। এছাড়াও তিনি বিমানবাহিনীর বৈমানিকদের প্রশিক্ষক হিসেবে দায়িত্ব পালন করেছেন।

তিনি মস্কোয় প্রতিরক্ষা এটাশে হিসেবে কাজ করেছেন। বিমান বাহিনী প্রধানের দায়িত্ব গ্রহণের পূর্বে ২০০৯ সাল থেকে তিনি সহকারী প্রধানের (অপারেশন ও প্রশিক্ষণ) দায়িত্ব পালন করেছেন।

আবু এসরার দেশে ও বিদেশে বেশ কিছু পেশাগত কোর্স সম্পন্ন করেছেন। তিনি যুক্তরাজ্যে ফ্লাইং ইন্সট্রাক্টর কোর্স ও অস্ট্রেলিয়ায় ফ্লাইং সুপারভাইজার্স‌ কোর্স সম্পন্ন করেছেন। চীন ও রাশিয়ায় তিনি যথাক্রমে এ৫আইআইআইএ বিমান ও মিগ-২৯ বিমান প্রশিক্ষণ গ্রহণ করেছেন।

২০১৩ সালে তিনি বিমান বাহিনী পদক (বিবিপি) লাভ করেছেন।

## ব্যক্তিগত জীবন
আবু এসরার ১৯৮৬ সালে গ্রুপ ক্যাপ্টেন এম. এ. রশিদের কন্যা তাসনিম এসরারকে বিয়ে করেছেন। এই দম্পতির তিনজন কন্যাসন্তান রয়েছে।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬১-এ জন্ম
বিষয়শ্রেণী:বিমান বাহিনী প্রধান (বাংলাদেশ)
বিষয়শ্রেণী:বাংলাদেশ বিমান বাহিনীর ব্যক্তিত্ব
বিষয়শ্রেণী:বাংলাদেশ বিমান বাহিনীর এয়ার মার্শাল